CELEX: 32015D0218(01)
Language: sk
Date: 2015-02-17 00:00:00
Title: Rozhodnutie Komisie zo 17. februára 2015 , ktorým sa mení rozhodnutie C(2013) 8915, ktorým sa zriaďuje Európska rada pre výskum

18.2.2015   
            
            
               SK
            
            
               Úradný vestník Európskej únie
            
            
               C 58/3
            
         ROZHODNUTIE KOMISIE
   zo 17. februára 2015,
   ktorým sa mení rozhodnutie C(2013) 8915, ktorým sa zriaďuje Európska rada pre výskum
   (2015/C 58/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/743/EÚ z 3. decembra 2013, ktorým sa zriaďuje osobitný program na vykonávanie programu Horizont 2020 – rámcový program pre výskum a inováciu (2014 – 2020) (1), a najmä jeho článok 7 ods. 1,
   keďže:
   
               (1)
            
            
               Rozhodnutím Komisie C(2013) 8915 z 12. decembra 2013, ktorým sa zriaďuje Európska rada pre výskum (2), Komisia zriadila Európsku radu pre výskum (ďalej len „ERC“) na obdobie od 1. januára 2014 do 31. decembra 2020 ako prostriedok vykonávania opatrení v rámci časti I „Excelentná veda“ týkajúcich sa osobitného cieľa „Európska rada pre výskum (ERC)“ uvedeného v článku 3 ods. 1 písm. a) rozhodnutia 2013/743/EÚ.
            
         
               (2)
            
            
               Európska rada pre výskum sa skladá z nezávislej vedeckej rady ustanovenej článkom 7 rozhodnutia 2013/743/EÚ a špecializovanej realizačnej štruktúry ustanovenej článkom 8 rozhodnutia 2013/743/EÚ.
            
         
               (3)
            
            
               Vedecká rada sa skladá z predsedu Európskej rady pre výskum (ďalej len „predseda ERC“) a 21 ďalších členov, ktorí sa vymenúvajú na funkčné obdobie stanovené v prílohe I k rozhodnutiu Komisie C(2013) 8915.
            
         
               (4)
            
            
               Členovia vedeckej rady sú vymenovaní na funkčné obdobie maximálne štyroch rokov, ktoré je možné jedenkrát obnoviť (3). Mali by sa vymenovávať takým spôsobom, aby sa zaručila kontinuita práce vedeckej rady.
            
         
               (5)
            
            
               Funkčné obdobie deviatich členov vedeckej rady sa skončí 31. decembra 2014 a je potrebné obnovenie členstva vo vedeckej rade.
            
         
               (6)
            
            
               Podľa článku 7 ods. 1 rozhodnutia 2013/743/EÚ členov vedeckej rady vymenúva Komisia na základe nezávislého a transparentného postupu na ich určenie, na ktorom sa dohodne vedecká rada a ktorý zahŕňa konzultáciu s vedeckou obcou a predloženie správy Európskemu parlamentu a Rade. Na tento účel bola zriadená stála komisia, ktorý má vyberať budúcich členov vedeckej rady. Výberová komisia vypracovala odporúčania pre Komisiu o nahradení a opätovnom vymenovaní členov vedeckej rady, ktoré boli prijaté.
            
         
               (7)
            
            
               V súlade s odporúčaniami výberovej komisie sa opätovne vymenovávajú traja členovia vedeckej rady a vymenovávajú sa traja noví členovia. Tri zostávajúce voľné miesta budú obsadené čo najskôr.
            
         
               (8)
            
            
               Rozhodnutie C(2013) 8915 by sa preto malo zodpovedajúcim spôsobom zmeniť,
            
         SA ROZHODLA TAKTO:
   Článok 1
   Príloha I k rozhodnutiu C(2013) 8915 sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie nadobúda účinnosť 1. januára 2015.
   
      V Bruseli 17. februára 2015
      
         
            Za Komisiu
         
         Carlos MOEDAS
         
            člen Komisie
         
      
   
   
      (1)  Ú. v. EÚ L 347, 20.12.2013, s. 965.
   
      (2)  Ú. v. EÚ C 373, 20.12.2013, s. 23.
   
      (3)  Článok 2 ods. 3 rozhodnutia C(2013) 8915.
   
      PRILOHA
      
         
            „PRÍLOHA I
            Členovia vedeckej rady
            
                        Meno a inštitúcia
                     
                     
                        Koniec funkčného obdobia
                     
                  
                        Klaus BOCK, Dánska národná nadácia pre výskum
                     
                     
                        31. decembra 2016
                     
                  
                        Nicholas CANNY, Národná univerzita Írska, Galway
                     
                     
                        31. decembra 2015
                     
                  
                        Sierd A.P.L. CLOETINGH, Univerzita v Utrechte
                     
                     
                        31. decembra 2015
                     
                  
                        Athene DONALD, Univerzita v Cambridgei
                     
                     
                        31. decembra 2016
                     
                  
                        Barbara ENSOLI, Istituto Superiore di Sanità, Rím
                     
                     
                        31. decembra 2016
                     
                  
                        Nuria Sebastian GALLES, Univerzita Pompeu Fabra, Barcelona
                     
                     
                        31. decembra 2016
                     
                  
                        Reinhard GENZEL, Inštitút Maxa Plancka pre mimozemskú fyziku
                     
                     
                        31. decembra 2016
                     
                  
                        Timothy HUNT, Výskum rakoviny v Spojenom kráľovstve, South Mimms
                     
                     
                        31. decembra 2015
                     
                  
                        Tomáš JUNGWIRTH, Akadémia vied Českej republiky
                     
                     
                        31. decembra 2018
                     
                  
                        Matthias KLEINER, Technická univerzita v Dortmunde
                     
                     
                        31. decembra 2016
                     
                  
                        Éva KONDOROSI, Maďarská akadémia vied
                     
                     
                        31. decembra 2016
                     
                  
                        Mart SAARMA, Univerzita v Helsinkách
                     
                     
                        31. decembra 2016
                     
                  
                        Nils Christian STENSETH, Univerzita v Osle
                     
                     
                        31. decembra 2017
                     
                  
                        Martin STOKHOF, Univerzita v Amsterdame
                     
                     
                        31. decembra 2017
                     
                  
                        Janet THORNTON, Európsky inštitút Bioinformatiky (EMBL-EBI) Európske laboratórium molekulárnej biológie
                     
                     
                        31. decembra 2018
                     
                  
                        Reinhilde VEUGELERS, Katolícka univerzita v Leuvene
                     
                     
                        31. decembra 2016
                     
                  
                        Michel WIEVIORKA, Centrum pre sociologické analýzy a intervencie, Paríž
                     
                     
                        31. decembra 2017
                     
                  
                        Fabio ZWIRNER, Univerzita v Padove
                     
                     
                        31. decembra 2018“